CELEX: 62013CN0549
Language: et
Date: 2013-10-22 00:00:00
Title: Kohtuasi C-549/13: Eelotsusetaotlus, mille on esitanud Vergabekammer Arnsberg (Saksamaa) 22. oktoobril 2013 — Bundesdruckerei GmbH versus Stadt Dortmund

25.1.2014   
            
            
               ET
            
            
               Euroopa Liidu Teataja
            
            
               C 24/3
            
         Eelotsusetaotlus, mille on esitanud Vergabekammer Arnsberg (Saksamaa) 22. oktoobril 2013 — Bundesdruckerei GmbH versus Stadt Dortmund
   (Kohtuasi C-549/13)
   2014/C 24/04
   Kohtumenetluse keel: saksa
   
      Eelotsusetaotluse esitanud kohus
   
   Vergabekammer Arnsberg
   
      Põhikohtuasja pooled
   
   
      Vaidlustaja: Bundesdruckerei GmbH
   
      Vastustaja: Stadt Dortmund
   
      Eelotsuse küsimus
   
   Kas ELTL artikliga 56 ja direktiivi 96/71/EÜ (1) artikli 3 lõikega 1 on vastuolus siseriiklik õigusnorm ja/või riigihankelepingu tingimus, mille kohaselt pakkuja, kes soovib sõlmida riigihankelepingut või juba väljakuulutatud riigihanke lepingut, 1) kohustub maksma hankelepingut täitvatele töötajatele kõnealuses õigusnormis ette nähtud kollektiivlepingujärgset töötasu või miinimumtöötasu ja 2) paneb samasuguse kohustuse alltöövõtjale, keda kasutatakse või kavatsetakse kasutada, ning peab esitama selle kohta hankijale alltöövõtja kinnituse, kui a) siseriiklik õigusnorm näeb sellise kohustuse ette ainult riigihankelepingute, mitte aga eraõiguslike lepingute puhul ja b) alltöövõtja asub mõnes muus Euroopa Liidu liikmesriigis ning alltöövõtja töötajad osutavad asjaomase hankelepingu esemeks olevaid teenuseid ainult alltöövõtja asukohariigis?
   
      (1)  Euroopa Parlamendi ja nõukogu 16. detsembri 1996. aasta direktiiv 96/71/EÜ töötajate lähetamise kohta seoses teenuste osutamisega; EÜT 1997, L 18, lk 1; ELT eriväljaanne 05/02, lk 431.